KOMMEMORAZZJONI TA' SAN ĠUŻEPP Illum il-Ħadd, l-1 ta' Mejju 2016, fl-10.00am, il-membri kollha tal-Għaqda Dilettanti Mudelli tal-Knejjes huma mistiedna jattendu għall-kommemorazzjoni ta' San Ġużepp, patrun tagħna, illum il-Ħadd l-1 ta' Mejju, fl-10.00am. Issir taħdita dwar San Ġużepp mill-membru Andrew Borg u wara taħdita dwar id-delizzju mill-membru Mark Psaila. Erbgħat ta' Santa Marija Nhar l-Erbgħa, 4 ta' Mejju jibdew l-Erbgħat ta' Santa Marija, 15- il ġimgħa ta' preparamenti li jwasslu għall-festa tal-Assunta. Il-Fergħa Nisa Santa Marija tal-Imqabba qed torganizza Rużarju Meditat kull nhar ta' Erbgħa fis-7.15pm, fis-Sala tal-Palazz Santa Marija. Kulħadd imħeġġeġ jattendi. Attività għal Jum l-Omm Nhar il-Ħamis 5 ta' Mejju se jsiru quddiesa u breakfast fl-okkażjoni ta' Jum l-Omm. Tluq fid-9.00am minn ħdejn il-knisja. Nhar il-Ħadd 12 ta' Mejju se jsir afternoon tea fiċ-Ċentru Familja Mqaddsa fit-3.00pm. Id-dħul minn dawn l-attivitajiet imur b'risq il-parroċċa ta' San Ġużepp, l-Imsida. Għal aktar tagħrif ċemplu lil Monica Caruana fuq 7932 3380 jew lil Marianne Pace fuq 7929 8940. Coffee morning Il-Fergħa Nisa Santa Marija tal-Imqabba qed torganizza coffee morning nhar il-Ġimgħa 6 ta' Mejju, mid-9.30am ́il quddiem, fis-sala tal-Palazz Santa Marija, l-Imqabba. Ikla bejn il-ħbieb L-Għaqda Armar Santa Marija tal-Imqabba qed torganizza ikla bejn il-ħbieb, nhar il-Ġimgħa 6 ta' Mejju, mit-8.00pm 'il quddiem fil-Palazz Santa Marija, l-Imqabba. Bħala menù se jkun hemm majjal jew tiġieġ u deżerta. Għar-riservazzjonijiet avviċina lill-membri tal-istess għaqda u l-helpers. Bażar u attivitajiet oħra fi tmiem il-ġimgħa ta' Jum l-Omm Fl-okkażjoni ta' Jum l-Omm il-klabb tal-addoloxxenti Go Reds fi ħdan is-Soċjetà Santa Marija u l-Banda Re Ġorġ V tal-Imqabba qed jorganizzaw attività fuq tlett ijiem li tinkludi: bażar ta' pjanti, kejkijiet u oġġetti oħra; maratona ta' liedna; tournament tal-Play Station; tournament tal-pool; u car wash. Dan kollu se jsir bejn il-Ġimgħa 6 u l-Ħadd 8 ta' Mejju, fil-pjazza quddiem is-sede tas-soċjetà u fis-sede rispettivament. Din l-attività qed titella' b'risq Puttinu Cares u djar tat-tfal. Inħeġġu lil kulħadd biex jattendi. Għal aktar informazzjoni żur is-sit elettroniku www.santamarija.com jew www.facebook.com/santamarija Kunċert bandistiku L-Għaqda Filantropika Talent Mosti tippreżenta kunċert bandistiku mill-Mro Silvan Abdilla nhar is-Sibt 6 ta' Mejju 2016, fis-7.30pm, fir-Razzett tal-Markiż Mallia Tabone, Triq Wied il-Għasel, il-Mosta. Kulħadd hu mistieden jattendi. Dħul bla ħlas. Għal aktar tagħrif sibuna fuq is-sit elettroniku www.talentmosti.com, kif ukoll il-paġna ta' Facebook razzett tal-markiż Bażar ta' Jum l-Omm fl-Imqabba Il-Kummissjoni Nisa fi ħdan is-Soċjetà Mużikali Madonna tal-Ġilju tal-Imqabba se ttella' bażar fl-okkażjoni ta' Jum l-Omm, nhar is-Sibt 7 u l-Ħadd 8 ta' Mejju 2016, fil-pjazza ewlenija tal-Imqabba, quddiem il-każin tas-Soċjetà Mużikali Madonna tal-Ġilju. Waqt dan il-bażar se jkun hemm għażla ta' oġġetti għall-bejgħ bi prezzijiet moderati. Il-bażar ikun miftuħ mis-7.00am 'il quddiem. Għal aktar informazzjoni żur is-sit elettroniku uffiċjali tas-Soċjetà Mużikali Madonna tal-Ġilju www.talgilju.com jew ċempel 7953 9542.